《山中效陶》
唐代·曹邺

落第非有罪，兹山聊归止。山猿隔云住，共饮山中水。

读书时有兴，坐石忘却起。西山忽然暮，往往遗巾履。

经时一出门，兼候僮仆喜。常被山翁笑，求名岂如此。

齿发老未衰，何如且求己。

作者简介：曹邺（约816～875），字业之， 一作邺之，桂州（今广西桂林阳朔）人。晚唐诗人。 与刘驾、聂夷中、于濆、邵谒、苏拯齐名，而以曹邺才颖最佳。曹邺曾担任吏部郎中（唐）、洋州刺史（唐）、祠部郎中（唐）等职务。